SSV: O‘zbekistonda vaksina olishi ko‘zda tutilgan aholining 55 foizi to‘liq emlandi

11 dekabr holatiga ko‘ra, O‘zbekistonda emlanishi ko‘zda tutilgan aholining 55 foizi koronavirusga qarshi to‘liq emlandi.
SSV xabariga ko‘ra, umumiy hisobda to‘liq emlash kurslarini olgan fuqarolar soni 11 797 635 nafarni tashkil qilmoqda.
Shundan:
Bundan avval O‘zbekistonga Pfizer vaksinasining 301 860 dozalik partiyasi olib kelingani, O‘zbekistonda foydalanishga topshirilgan jami vaksinalar soni 50 mln dozaga yaqinlashgani haqida xabar berilgandi.
Ma'lumot uchun, mamlakatda aholini koronavirusga qarshi emlash tadbirlari 1 apreldan boshlandi. Iyun oxiridan boshlab Toshkentda 18 yoshdan oshganlarni koronavirusga qarshi ommaviy emlash boshlangan, 28 sentyabrdan 12 yoshdan katta bolalarni ham koronavirusga qarshi Pfizer vaksinasi bilan ixtiyoriy ravishda emlashga ruxsat berilgandi.
22 noyabrdan esa kovidga qarshi to‘liq bosqichlarda emlangan fuqarolarning buster doza (to‘liq emlangan fuqarolarning kasallikka qarshi immunitetini mustahkamlash maqsadida qaytadan oladigan vaksina dozasi) bilan ixtiyoriy emlanishiga start berildi.